เคยฉีดยาคุมพอถึงวันครบกำหนดมื้อเดือนเม.ยคลีนิกปิดเพราะไวรัสโควิดเรยเริ่มเปลี่ยนมากินยาคุมแบบ28เม็ดกินจนจะหมดแผงประจำเดือนยังไม่ม่เรย
สวัสดีค่ะ หากได้เริ่มทานยาคุมกำเนิดในวันที่นัดฉีดยาคุม ยาเม็ดคุมกำเนิดก็จะออกฤทธิ์ในการป้องกันการตั้งครรภ์ได้อย่างต่อเนื่อง และจะช่วยป้องกันการตั้งครรภ์ได้มากกว่า 99%หากยังทานยาคุมไม่ครบ 28 เม็ด แนะนำให้ลองทานให้ครบ 28 เม็ดก่อน หากยังคงไม่มีประจำเดือนมา แนะนำควรลองตรวจหาการตั้งครรภ์ดูค่ะ หากตรวจไม่พบการตั้งครรภ์ อาจเกิดจากผลของฮอร์โมนจากยาฉีด ที่ทำให้เยื่อบุโพรงมดลูกฝ่อบางลง จึงทำให้ไม่มีประจำเดือนมา และแม้จะเปลี่ยนมาเป็นมาทานยาคุมกำเนิด เยื่อบุโพรงมดลูกก็อาจยังไม่กลับมาปกติ จึงยังไม่มีประจำเดือนมาได้ แต่ก็ไม่ด้อันตรายอะไร ให้ทานยาคุมกำเนิดแผงต่อไปได้เลย ในที่สุดก็จะมีประจำเดือนมาเองค่ะ